APROBACIÓN DEFINITIVA DO EXPTE. DE ORDENANZAS PARA O ANO 2017
ADMINISTRACIÓN LOCAL — Municipal — Lalín (Ordenanzas e Regulamentos, 28/12/2016)

O expediente, que segundo o exposto se entende definitivamente aprobado, contempla os seguintes acordos: — Modificación de Ordenanzas fiscais reguladoras de seguintes tributos e prezos públicos: Ordenanza Fiscal reguladora do Imposto sobre Bens Inmobles; Ordenanza reguladora da Taxa por servizos de distribución de auga, gas, electricidade e outros abastecementos públicos; Ordenanza reguladora da Taxa de sumidoiros;-Ordenanza reguladora da Taxa por aproveitamentos especiais da vía pública con caixeiros automáticos e outros elementos análogos adosados ós edificios e con acceso directo dende a vía pública; Ordenanza reguladora do Prezo Público pola prestación do servizo de difusión de espazos publicitarios pola Emisora municipal de Radio — Supresión do Imposto sobre o Incremento do Valor dos Terreos de Natureza Urbana e derrogación da ordenanza fiscal Nº 5 reguladora do citado imposto, quedando suprimido o imposto e derrogada a ordenanza partir do 1 de xaneiro de 2017. — Modificación da normativa reguladora do servizo de Campamentos do Concello de Lalín, derrogando o vixente Regulamento das condicións xerais que rexen este servizo, así como o Prezo Público pola prestación do mesmo, e aprobación dunha nova normativa constituída pola Ordenanza das condicións xerais do servizo de Campamentos e Escola de Verán do Concello de Lalín e a nova redacción do Prezo Público pola prestación do servizo de Campamentos e da Escola de Verán. A derrogación da normativa anterior producirase no momento en que entre en vigor e comece a aplicarse a nova Ordenanza Xeral así coma a nova redacción do Prezo público pola prestación deste servizo — Imposición e ordenación dunha nova Taxa polo servizo de aparcamento no Parking Aldea Grande así como a aprobación dunha Ordenanza Fiscal reguladora do citado tributo e a supresión do prezo público ata o de agora vixente pola prestación do servizo de aparcamento no Parking Europa. A derrogación da ordenanza reguladora deste prezo público producirase no momento en que entre en vigor e comece a aplicarse a nova Ordenanza fiscal reguladora da Taxa polo servizo de aparcamento no Parking Aldea Grande De conformidade co disposto, procédese á publicación do texto modificado das ordenanzas fiscais e do texto íntegro da nova Ordenanza das condicións xerais do servizo de Campamentos e Escola de Verán do Concello de Lalín e a nova redacción do Prezo Público pola prestación do servizo de Campamentos e da Escola de Verán, así como da nova Ordenanza reguladora da Taxa polo servizo de aparcamento no Parking Aldea Grande en cumprimento do dispostono artigo 17.4 do Real Decreto Lexislativo 2/2004, do 5 de marzo e na Lei 7/1985, do 2 de abril. * Os artigos non contemplados nesta nova redacción, conservarán a súa actual redacción. O Imposto sobre Bens Inmobles esixirase neste Concello de conformidade co disposto nos artigos 60 a 77 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e polas demais disposicións legais e regulamentarias que complementen e desenvolvan dita Lei, aplicándose sobre estas disposicións os elementos determinantes da cota tributaria que se regulan na presente ordenanza fiscal. De conformidade co previsto no artigo 72 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais: O tipo de gravame do imposto sobre bens inmobles aplicable aos bens de natureza urbana fíxase no 0,4%. O tipo de gravame do imposto sobre bens inmobles aplicable aos bens de natureza rústica fíxase no 0,3 %. O tipo de gravame do imposto sobre bens inmobles aplicable aos bens de características especiais fíxase no 1,3 %. Para que proceda a división da débeda á que se refire o artigo 35.7 da Lei Xeral Tributaria é indispensable que o interesado o solicite en calquera momento anterior á finalización do prazo do período de pago voluntario do imposto, e facilite de cada un dos restantes obrigados ao pagamento, a seguinte documentación: A presente modificación desta ordenanza fiscal, unha vez aprobada polo Pleno da Corporación e publicada no Boletín Oficial da Provincia, entrará en vigor e comezará a aplicarse o día 1 de xaneiro de 2017 e continuará vixente mentres non se acorde a súa modificación ou derrogación. A estrutura e contía desta taxa será a seguinte: C) Por cada alta no servizo 88,99 €uros D) As acometidas realizadas sen licencia municipal sancionaranse cunha multa de 137,12 €, sen prexuízo das demais medidas que se tomen. Estas facturacións a tanto alzado efectuaranse cando o abonado non tivera anteriormente instalados contador de auga; no caso contrario, aplicarase a media dos dous últimos trimestres de lectura do contador. A presente modificación desta Ordenanza fiscal entrará en vigor o día da súa publicación no Boletín Oficial da Provincia e comezará a aplicarse a partir do día 1 de xaneiro do 2017, permanecendo en vigor ata a súa modificación ou derrogación expresa. A estrutura e contía da taxa pola prestación do servizo da rede de sumidoiros ven determinada por dous conceptos distintos, por unha banda unha cota fixa, en función do destino do inmoble, e por outra, unha cota variable en función dos metros cúbicos de auga consumida, resultando así a estrutura seguinte: Por establecementos comerciais dedicados a cafés, bares, fondas, hoteis e semellantes: Demais establecementos comerciais e industriais: C) Por alta no servizo 88,99 € Aquelas actividades económicas ou industriais que no seu proceso de produción utilicen medios propios de abastecemento de auga, exclusiva ou conxuntamente coa auga da rede municipal e vertan á rede de sumidoiros un caudal superior ó consumido da rede municipal, instalarán ó seu cargo aparatos para a medida do caudal vertido á rede, dos que a súa medición servirá de base para a facturación do servizo por depuración de augas residuais. De mutuo acordo entre empresa e Servizo municipal de Augas, poderase realizar un aforo do caudal vertido a efectos da facturación. A presente modificación desta ordenanza fiscal entrará en vigor o mesmo día da súa publicación no Boletín Oficial da Provincia, e comezará a aplicarse a partir do día 1 de xaneiro de 2017, permanecendo en vigor ata a súa modificación ou derrogación expresa. A contía das taxas reguladas nesta ordenanza será: Por unidade de caixeiro automático, ó ano: 480 € Establécese a obriga, a efectos de practicar a correspondente liquidación, de declarar perante a Administración tributaria a instalación e a desinstalación do caixeiro A presente modificación deste ordenanza entrará en vigor o día da súa publicación no Boletín Oficial da Provincia, e comezará a aplicarse a partir do 1 de xaneiro de 2017, permanecendo en vigor ata a súa modificación ou derrogación expresa. No exercicio das facultades concedidas polo artigo 117 en relación co artigo 41 da Lei 39/1988, de 28 de decembro, Reguladora das Facendas Locais, e de conformidade co artigo 3.2 da Lei 11/91, de 8 de abril, de organización e control das emisoras municipais, este Concello establece o prezo público pola prestación do servizo de emisión de “anuncios publicitarios” pola Emisora Municipal de Radio. Estarán obrigados ó pagamento do prezo público regulado nesta ordenanza as persoas físicas ou xurídicas e as entidades a que se refire o artigo 33 da Lei Xeral Tributaria que soliciten e se beneficien da prestación dos servizos que se detallan nas tarifas da mesma.1.—As persoas ou entidades interesadas na difusión de espacios publicitarios deberán previamente solicitalo, especificando a cuña a emitir e o tempo de emisión.2.—A emisión de espacios publicitarios será autorizada polo Concelleiro responsable en quen delegue o Alcalde, de acordo coa lexislación vixente en materia de delegación de competencias no ámbito local.3.—A publicidade emitirase en lingua galega.4.—Os espacios publicitarios emitiranse sen que interrompan a continuidade dun programa, agás no caso de que o mesmo sexa patrocinado pola mesma casa comercial titular da cuña.5.—O Concello resérvase o dereito de admisión daqueles “anuncios publicitarios” que considere oportuno, e realizará a emisión dos que se autoricen nos bloques publicitarios que se consideren máis axeitados. As cantidades esixibles de conformidade coas tarifas aplicables aboaranse no momento de realiza-la solicitude, en calidade de depósito previo, na forma establecida polo Concello, con anterioridade á emisión. A contía do prezo público regulado nesta ordenanza será a fixada nas tarifas que figuran no Anexo á mesma. A presente Ordenanza e o seu Anexo entrarán en vigor e será de aplicación unha vez sexa publicado o seu texto íntegro no Boletín Oficial da Provincia, e unha vez transcorrido o prazo previsto no artigo 65.2 da Lei 7/85, de 2 de abril, e comezará a aplicarse o día seguinte ó da súa entrada en vigor se fose posterior a aquela data. A estructura e contía das tarifas será a seguinte: 1.1.—Pola emisión de cuñas publicitarias: 1.2.—Por mencións, en sección de anuncios por palabras ( 10 palabras y nº telefónico): 2,40 €. 1.3.—Pola emisión de publirreportaxes: 12,42 €. 1.4.—Pola emisión de necrolóxicas funerarias: 10,93 €. 2.1.—Por gravación de cuñas: 12,42 €. 2.2.—Por gravación e mencións: 3,48 €. 2.3.—Por gravación de publirreportaxes: 29,80 €. Os gastos de producción de cuñas son aplicables ás gravacións ou cintas de megafonía feitas en estudio. Estos prezos serán incrementados co tipo de IVA legal aplicable. sobre as tarifas establecidas no apartado 1 efectuaranse os seguintes descontos: Estes descontos serán aplicables ás cuñas emitidas entes de transcorridos 30 días, contados dende a solicitude de emisión. A Lei 6/2012, do 19 de xuño, de xuventude de Galicia establece que as políticas públicas dirixidas á xuventude terán como finalidade mellorar a calidade de vida da xente nova, especialmente a través do acceso á información en materia xuvenil e mediante a participación activa dos mozos e mozas no desenvolvemento sostible, económico e social. Entre os principios reitores de esta lei figuran a universalidade polo que a actuación administrativa en materia de xuventude debe dirixirse a todas as persoas mozas sen distinción de sexo, etnia, orixe, idade, estado civil, ideoloxía, crenzas, orientación sexual ou calquera outra condición ou circunstancia persoal ou social e a igualdade que supón unha constante preocupación cara á efectiva corrección das desigualdades, con especial atención ás desigualdades por razón de sexo, ás situacións de risco de exclusión social e marxinalidade e á promoción da lingua galega. O Decreto 50/2000, do 20 de xaneiro, modificado polo Decreto 58/2012, do 12 de xaneiro, refunde e actualiza a normativa vixente en materia de xuventude, e regula, entre outras, as actividades de aire libre, así coma os requisitos do persoal técnico dirixente. A Lei 13/2008, do 3 de decembro de servizos sociais de Galicia establece no seu artigo 3 como un dos obxectivos do sistema galego de servizos sociais dar protección e oportunidades sociais e educativas aos menores de idade. O artigo 8 do Decreto 99/2012, de 16 de marzo polo que se regulan os servizos sociais comunitarios e o seu financiamento, estipula que son funcións dos servizos sociais comunitarios básicos as seguintes: 1) O estudo e diagnóstico social da comunidade, que implica a detección e análise de necesidades e demandas, explícitas e implícitas, no seu ámbito de intervención.2) A identificación de grupos de poboación vulnerables e a detección precoz de situacións de risco para o desenvolvemento de actuacións de carácter preventivo e de promoción social. A Lei 10/2013, do 27 de novembro, de inclusión social de Galicia, regula cales son os criterios para a valoración da situación de exclusión social ou de risco de exclusión social e indica no seu artigo 5 que todas as actuacións impulsadas a partir da presente norma, na súa aplicación concreta, procurarán compensar as tendencias e situacións consolidadas de marxinación e de déficit de oportunidades de grupos e colectivos sociais. De maneira especial, ademais, manterase unha actuación positiva a prol da igualdade de xénero. Os recursos públicos para facer efectivos os dereitos que a lei regula fan posible unha mellora das oportunidades reais de inclusión social e laboral das persoas que deles se benefician. De maneira correlativa e solidaria co resto da cidadanía implican a obriga das persoas beneficiarias de participar activamente nos procesos de mellora da súa integración social, así como de adquirir hábitos, destrezas e competencias persoais e profesionais, para o logro da súa autonomía e inclusión social e laboral,. A Lei 3/2011, de 30 de xuño, de apoio á familia e á convivencia de Galicia recoñece a familia como a estrutura básica da sociedade e na que se regula a obriga dos poderes públicos da Comunidade Autónoma de Galicia de apoiar e protexer ás familias e aos seus membros, en especial, aos/ás nenos/as e aos/ás adolescentes. O artigo 8.2 indica que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e as aspiracións da veciñanza, entre eles, a execución de programas e proxectos destinados á atención á familia e as actividades e instalacións culturais, deportivas, a ocupación do tempo libre. En este marco normativo e en base ás competencias atribuídas ao Concello de Lalín nace a presente Ordenanza: Constitúe o obxecto desta disposición a regulación xeral das condicións das actividades de campamentos e escola de verán no Concello de Lalín.1.—Contribuír ao desenvolvemento educativo individual e social de menores a través do desfrute dun ocio saudable.2.—Orientar e asesorar a menores incidindo na súa autonomía persoal e responsabilidade.3.—Ofertar ao longo dos campamentos e na escola de verán diversidade de actividades, tratando de facer partícipes aos/ás menores na súa elaboración.4.—Apoiar ás familias e á sociedade, co fin de permitir unha mellor conciliación da vida persoal, familiar e laboral, principalmente determinadas polas dificultades derivadas dos períodos vacacionais escolares.5.—Desenvolver un modelo educativo non formal en parte das vacacións de fillos/as, mediante actividades educativas, igualitarias, saudables, e de respecto medioambiental e pola súa comunidade.6.—Promover hábitos de vida saudables.7.—Promover actividades que fomenten a igualdade, a convivencia, a integración e a participación. Un campamento é unha experiencia de vida principalmente na natureza, realizada por un grupo de xoves e organizada e coordinada principalmente por profesionais do eido do tempo libre, para colaborar no desenvolvemento integral destes na súa comunidade, nun clima caracterizado por valores como a igualdade, a solidariedade, a cooperación e a convivencia, cumprindo todas as garantías para a seguridade e saúde do grupo. A Escola de Verán configúrase como un programa lúdico educativo e de atención de menores de cara a favorecer da conciliación da vida persoal, familiar e laboral, así como da integración social no ámbito local, con diferentes actividades en función do grupo de idade aos que se dirixa. O sistema comprende aquelas actividades de conciliación da vida persoal, laboral, formativas, de ocio e de tempo libre, que se organicen dende a/s concellería/s competente/s na materia e se dirixan ás persoas destinatarias definidas no artigo seguinte. En concreto: 1 – Campamentos: 1.1. Campamentos Urbanos: actividades deportivas, lúdicas e educativas de ocio e tempo libre realizadas en diferentes períodos do ano con desenvolvemento maioritario da actividade na nosa comunidade.1.2. Campamento con Pernoctación: inclúe ademais das actividades lúdicas, educativas de ocio e tempo libre a pernoctación e pensión completa dos/as menores participantes.2 – Escola de Verán.—a escola de verán inclúe unha serie de actividades lúdicas e educativas podendo optar o/a solicitante por un servizo de comedor. Todas estas actividades deberá contar cun proxecto no que se reflictan os seguintes aspectos: obxectivos, contidos, metodoloxía, organización, espazos, temporalización, persoas destinatarias: características e número, recursos, avaliación do proxecto e orzamento,. Menores de idades comprendidas entre os 4 e os 17 anos, ambos incluídos, que cumpran os requisitos como participantes de cada actividade concreta e estean empadroados no Concello de Lalín. No suposto de quedar prazas vacantes poderán ser ocupadas por nenos/as residentes noutros concellos, sen poder optar ás bonificacións/exencións con cargo ao orzamento do Concello de Lalín, excepto se concorren circunstancias sociais que así o xustifiquen e que deberán de motivarse no/s informe/s dos/as técnicos/as dos servizos sociais comunitarios básicos. As persoas usuarias/beneficiarias do servizo ( menores e os/as seus/súas representantes legais) no marco dos dereitos que, con carácter xeral, se lle recoñecen na lexislación aplicable sobre o procedemento administrativo común terán dereito: 1.—A seren tratadas co respecto debido á súa dignidade, intimidade e autonomía.2.—A accederen e utilizaren o servizo en condicións de igualdade e non discriminación.3.—A recibiren unha atención individualizada e adaptada ás súas necesidades, coa calidade e duración determinadas en cada caso.4.—A coñeceren a organización e o regulamento do servizo.5.—A coñeceren a situación do seu expediente.6.—Á calidade dos servizos recibidos e a presentaren queixas e suxestións.7.—Respecto dos seus dereitos lingüísticos.8.—Ao tratamento confidencial dos seus datos, de acordo co disposto na Lei orgánica 15/1999, do 13 de decembro, de protección de datos de carácter persoal. As persoas usuarias/beneficiarias ( menores e os/as seus/súas representantes legais) do servizo no marco dos dereitos que, con carácter xeral, se lle recoñecen na lexislación aplicable sobre o procedemento administrativo común terán os seguintes deberes: 1.—Cumprir as normas, requisitos e procedementos para o acceso aos diferentes servizos.2.—Facilitar a información precisa e veraz sobre as circunstancias determinantes para o acceso e utilización dos servizos.3.—Cumprir coas condicións do servizo. a) Renuncia voluntaria á praza. b) Falta de asistencia durante 2 sesións/xornadas, sen previo aviso ou causa xustificada. c) Non pagamento do prezo público. d) Incumprimento das normas que rexen o funcionamento das actividades. e) Ocultación ou falseamento de datos.1–O número de prazas dos campamentos e da escola de verán virán determinadas anualmente segundo as bases reguladoras que se aprobarán ao efecto.2–En ditas bases reservaranse un número de prazas para menores de familias en situación ou risco de exclusión social. O desenvolvemento de cada un dos servizos determinarase nas bases reguladoras que se aprobarán anualmente. Esta regulación derroga expresamente a publicada no BOP nº 165 de 27 de agosto de 2010, e calquera outra disposición de igual ou inferior rango que sexa contraria á mesma. Esta ordenanza entrará en vigor segundo o disposto na Lei 7/1985, do 2 de abril, Reguladora das Bases do Réxime Local. En uso das facultades conferidas polos artigos 133.2 e 142 da Constitución Española e de conformidade co previsto no artigo 41 do Real Decreto 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece o prezo público pola prestación do servizo de campamentos e escola de verán. A contía do prezo público pola/s prestación/s do/s servizo/s será: A obriga do pagamento dos prezos públicos establecidos naces pola utilización dos servizos anteriormente relacionados. Prevese a gratuidade na participación dos campamentos dos/as menores de familias cuxos ingresos da unidade non superen os seguintes límites máximos: O baremo está calculado tomando como referencia o 125% do importe mensual do IPREM en vigor máis un incremento do 15% por cada membro adicional a partir do primeiro. Considéranse ingresos netos anuais da unidade familiar os ingresos globais da unidade familiar, descontando o alugueiro da vivenda ou amortización de préstamo da mesma, sen que estes superen 200 euros. Terán a consideración de ingresos os de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, industriais, agrarias, deportivas e artísticas, tanto de carácter fixo como eventual e outras.1.—A renda familiar obterase por agregación das rendas de cada un dos membros computables da familia que obteñan ingresos de calquera natureza, calculadas segundo se indica nos apartados seguintes e de conformidade coa normativa estatal reguladora do Imposto sobre a Renda das Persoas Físicas Estatal.2.—Para a determinación da renda dos membros computables que presentaran a declaración do Imposto sobre a Renda das Persoas Físicas procederase do seguinte modo: sumarase a base impoñible xeral coa base impoñible do aforro. De este resultado restarase a cota resultante da autoliquidación. Nos casos de persoas que non estean obrigadas a presentar declaración da renda, tomaranse como ingresos os rendementos íntegros do certificado de imputacións do IRPF, emitido pola Axencia Tributaria, ó que se deducirán os gastos totais deducibles.1.—Considérase que forman parte da unidade de familiar no momento de presentar a solicitude de bonificación: a) A nai, o pai, no seu caso, o/a titor/a legal dos/as menores non separados legalmente, ou aínda cando o estean convivisen co/a menor. b) Fillos/as menores de idade non emancipados/as. c) Fillos/as maiores de idade e maiores de 16 anos con ingresos que convivan no domicilio familiar.2.—A xustificación documental dos membros da unidade familiar efectuarase mediante a presentación do/s libro/s de familia. No caso de fillos/as maiores de idade ou maiores de 16 anos que non convivan no domicilio familiar acreditarase a non convivencia mediante o correspondente certificado de convivencia.3.—A separación ou divorcio acreditarase mediante a seguinte documentación: a) Na separación de feito achegarase xustificante de interposición da demanda de divorcio ou calquera outra documentación que avale esta situación. b) En caso de separación legal ou divorcio, deberá presentarse copia completa da sentencia xudicial que determine a mesma e o convenio regulador no que conste a atribución da garda e custodia do/a participante.4.—En caso de viuvez da nai/pai, acreditarase mediante certificado de defunción do/a cónxuxe que se trate.5.—Tanto nos casos de separación ou divorcio como nos de viuvez si terá a consideración de membro computable o/a novo/a cónxuxe, parella de feito ou persoa unida por análoga relación de afectividade.6.—No suposto de casos de custodia compartida autorización do/a outro/a proxenitor/a. Deberase achegar a seguinte documentación en caso de que non obre en poder do Concello de Lalín ou a mesma non estea actualizada: 1.—Fotocopia do D. N. I. da/o solicitante ou NIE.2.—Presentación do Libro de Familia completo ou documentación oficial acreditativa dos membros da unidade familiar coas súas datas de nacemento.3.—Xustificación da situación económica e laboral do exercicio económico que se corresponda coa declaración do IRPF vixente de todos os membros que configuran a unidade familiar, a través de: 4.—Declaración vixente do IRPF, no suposto de facela, correspondentes a cada un dos membros computables da unidade familiar; ou certificado negativo, no suposto de non estar obrigado a realizala, expedido pola Administración Tributaria de Facenda. (poderá ser solicitado polo Concello, previa autorización do/a interesado/a). 5.—No caso de que na unidade familiar existan persoas en idade laboral (maiores de 16 anos) que non traballen, deberán presentar informes da vida laboral, expedido pola Tesourería da Seguridade Social ou, no seu caso, certificación negativa de alta.6.—Xustificación, no seu caso, do alugueiro da vivenda ou amortización do préstamo bancario para adquisición da mesma. A concesión/denegación da bonificación será informada polos servizos sociais comunitarios básicos do Concello que deberán emitir informe trala avaliación dos documentos sinalados anteriormente e sometido á aprobación da Xunta de Goberno Local. As persoas interesadas a quen se lles preste o servizo de campamentos presentarán na Oficina Municipal de Información Xuvenil solicitude detallada sobre a natureza, contido e extensión do servizo desexado.1.—O pagamento do prezo público efectuarase directamente nas contas indicadas da Tesourería Municipal do Concello de Lalín. Os comprobantes de tales ingresos deberán ser entregados no lugar de presentación da solicitude para deixar constancia dos mesmos e nos que deberá de figurar o nome do/a menor que asistirá á/s actividade/s e o período ou denominación do mesmo. O pagamento será previo ao desfrute da actividade.2.—Devolucións: a) Para o caso de que a actividade non tivera empezado, no caso de baixa en algunha actividade deberá comunicarse por escrito á administración con unha antelación de dez días naturais, procedéndose, en este caso, sempre que se aboase o importe, á devolución da totalidade do importe ingresado. Se o aviso se efectuara durante os nove días naturais previos ao comezo da actividade, procederase á devolución do 70 por 100. b) Para o caso de que a actividade xa comenzara: si se trata de unha baixa definitiva en algunha actividade, deberá instarse por escrito á administración, procedéndose á devolución do 40 por 100 do importe aboado, sempre que a actividade en curso non tivera superado o limiar do 25 por 100 de actividade, transcorrido o citado limiar, non se procederá a devolución algunha. No non previsto expresamente na presente regulación, a administración e cobro dos prezos públicos realizaranse de conformidade co previsto na Lei Xeral Presupostaria e demais normas que resulten de aplicación aos mesmos. As débedas por prezos públicos poderán esixirse mediante procedemento administrativo de apremio. Esta regulación do prezo público do servizo de campamentos e escola de verán derroga expresamente o prezo público publicado no BOP nº 165 de 27 de agosto de 2010, e calquera outra disposición de igual ou inferior rango que sexa contraria á mesma. A presente regulación do prezo público entrará en vigor ao día seguinte da súa publicación no Boletín Oficial da Provincia de Pontevedra, permanecendo en vigor ata a súa modificación ou derrogación expresa. Contra o presente acordo poderase interpoñer recurso contencioso – administrativo, no prazo de dous meses seguintes a publicación do presente anuncio no Boletín Oficial da Provincia de Pontevedra, a tenor do preceptuado no artigo 10 da Lei 29/1998, do 13 de xullo, da Xurisdición Contenciosa – Administrativa. No uso das facultades concedidas polos artigos 20 e 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, polo artigo 106 da Lei 7/85, do 2 de abril, Reguladora das Bases do Réxime Local, e de conformidade co disposto nos artigos 15 a 19 do citado Real Decreto Lexislativo, o Concello de Lalín acorda a imposición e ordenación da Taxa pola prestación do servizo de aparcamento no “PARKING ALDEA GRANDE”, sito no subsolo do espazo libre existente entre as Rúas “CALZADA”, “B”, “PINTOR LAXEIRO”, “Z” E “AVDA. LUIS GONZÁLEZ TABOADA, de Lalín A través desta ordenanza regúlase a taxa polo servizo de estacionamento limitado no tempo do parking público “Aldea Grande”, que se aplicará tódolos días da semana, no horario que se fixe polo órgano competente do Concello de Lalín e que se exporá nun lugar visible ao público no recinto do aparcamento. Constitúe o feito impoñible desta taxa a prestación do servizo de aparcamento no parking “Aldea Grande” de Lalín. Serán suxeitos pasivos desta taxa as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria, que se beneficien do servizo de aparcamento. Estarán obrigados ao pagamento da taxa regulada nesta Ordenanza os condutores dos vehículos que accedan ó uso do aparcamento, sendo responsables subsidiarios do pago as persoas físicas ou xurídicas titulares dos mesmos. Será requisito imprescindible para a saída de calquera vehículo o previo pagamento do importe da taxa devindicada. A devindicación da taxa regulada nesta ordenanza prodúcese: A cota tributaria é a cantidade resultante de aplicar as seguintes tarifas, que se esixirán conforme á seguinte escala por utilización horaria: A contía das tarifas desta taxa será exposta en lugares visibles á entrada e saída do aparcamento municipal. Na modalidade de estacionamento rotatorio, no que a contía da taxa se establece por minuto de estacionamento, o cuantificación do prazo de tempo que serve de base para a determinación da tarifa será o resultado da diferencia entre a hora de retirada ou saído do vehículo e a hora de entrada do mesmo no recinto do aparcamento, segundo a tarxeta-tícket, expedida pola instalación de control de acceso. Neste suposto, será requisito imprescindible a presentación da citada tarxeta-tícket para a evaluación do importe a satisfacer por esta taxa. No suposto de non presentar a tarxeta no momento de efectuar a saída do vehículo do recinto do aparcamento, a cuantificación da tarifa farase en función do tempo real de estancia, determinado a través do sistema de identificación de matrícula, día, hora e minuto de entrada, que ten instalado o aparcamento de conformidade coa normativa vixente. O pagamento da taxa efectuarase mediante recibo unha vez finalizado o servizo, no momento da saída do recinto do aparcamento, no caso de servizos por horas en estacionamento rotatorio. Non obstante, cando se trate de abonos, o pagamento da taxa farase por adiantado no momento de formalizar o abono na Tesourería do Concello ou nas instalacións do propio aparcamento, sendo obrigatorio domiciliar o seu pagamento para as mensualidades sucesivas. Prorratearase a tarifa correspondente á primeira mensualidade, debendo abonar a cantidade correspondente a unha quincena cando a inscrición se realice a partir do día 15 do mes ou a mensualidade íntegra cando a inscrición se realice antes do día 15 do mes correspondente. A declaración de baixa no servizo deberá formalizarse antes do día 25 do mes anterior, sendo a expedición do abono por meses completos. Dita baixa será de oficio para aqueles participantes que adeuden dúas mensualidades, sen prexuízo do cobro dos recibos por vía executiva. Cando un recibo domiciliado sexa devolto pola entidade bancaria, pagarase en efectivo na instalación ou nas dependencias da Tesourería municipal, no seu caso. Os abonados que non estén ao corrente do pagamento das súas cotas, non poderán acceder á instalación, pasando a causar baixa automaticamente cando non teñan pagado dous recibos consecutivos. As débedas por esta taxa esixiranse polo procedemento de prema.1.—Non poderán utilizar o aparcamento os camións e aqueles outros vehículos dos que as súas dimensións ou características fagan difícil a súa circulación polo interior ou dificulten a dos restantes usuarios do mesmo.2.—Queda prohibido introducir no aparcamento substancias perigosas ou que poidan producir molestias ao resto dos usuarios.3.—Prohíbese a realización de manobras que poidan causar danos ás instalacións do aparcamento ou ás persoas ou vehículos que se encontren no seu interior, así como calquera clase de actos que poidan perturbar o normal funcionamento do servizo.4.—Os usuarios ocuparán co seu vehículo o lugar delimitado no chan do aparcamento, quedando prohibido invadir o espazo reservado ás prazas colindantes. Permitiranse realizar campañas promocionais coa finalidade de captar e fidelizar usuarios, dentro dos seguintes límites e sempre previa aprobación do Plan de Promoción pola Xunta de Goberno Local: Máximo de 1 campaña anual, cun límite temporal de aplicación de 1 mes, durante a cal se poderán aplicar as seguintes tarifas, que se esixirán conforme á seguinte escala por utilización horaria: A presente ordenanza fiscal, unha vez aprobada polo Pleno da Corporación e publicada no Boletín Oficial da Provincia, entrará en vigor e comezará a aplicarse a partir do día 1 de xaneiro de 2017 e continuará vixente mentres non se acorde a súa modificación ou derrogación. Lalín, 21 de decembro de 2016.—O Alcalde, Rafael L. Cuíña Aparicio.